Ullanlinnan peruspiiri

Ullanlinnan peruspiiri on Helsingin kaupungin hallinnon tarpeita varten luotu hallinnollinen alue. Eteläiseen suurpiiriin kuuluvaan Ullanlinnan peruspiiriin kuuluu Ullanlinnan kaupunginosan lisäksi Eiran, Kaivopuiston, Kaartinkaupungin, Punavuoren, Suomenlinnan kaupunginosat sekä Länsisataman kaupunginosaan kuuluva Hernesaari ja Ulkosaarten kaupunginosaan kuuluva Länsisaaret.

Ullanlinnassa sijaitsee muun muassa Kauppatori (Helsinki), Johanneksenkirkko (Helsinki), Eteläsatamaan kuuluva Olympiaterminaali, Esplanadin puisto, Vanha kauppahalli, Tähtitorninvuori, Sinebrychoffin taidemuseo, Hernesaaressa sijaitseva Hietalahden telakka sekä Kasarmitori. Kaivopuistossa ja muualla Ullanlinnan peruspiirissä on useiden valtioiden suurlähetystö.

 Liikenne 
Ullanlinnan peruspiirissä kulkevat raitiovaunulinjat 1, 2, 3, 6, 10. Lisäksi alueella kulkevat bussilinjat 20, 22 ja 30. Kauppatorin ja Suomenlinnan välillä kulkee Suomenlinnan lautta.  Olympiaterminaalista lähtee Silja Linen laivoja Tukholmaan. Pohjois- ja Eteläesplanadi ovat alueen merkittäviä autoliikenteen katuja. Pohjoisesplanadi toimii lisäksi Kaartinkaupungin rajana Kluuvin ja Kruunuhaan kanssa. 

 Väestö 
Ullanlinnan peruspiirin asukasluku vuoden 2023 alussa oli 24 491 ja työpaikkojen määrä 2022 lopussa 25 738. Ullanlinnalaisista 17 267 on 16-64 vuotiaita. 15-vuotiaita ja nuorempia on 2874 ja 65-vuotiaita ja vanhempia on 4350.

+ Ullanlinnan peruspiirin osa-alueet Numero Nimi Maapinta-ala (km²) Asukkaita (31.12.2023) Väestötiheys (as/km²) Työpaikkoja (31.12.2022)  030  Kaartinkaupunki 0,32  1 032 3 225 13 449 050  Punavuori  0,45  9 464 21 031 6 309 060  Eira  0,19  1 092 5 747 290 070  Ullanlinna  0,70  10 665 15 236 3 283 090  Kaivopuisto  0,46  424 922 873 204  Hernesaari  0,55  1 161 2 111 1 148 520  Suomenlinna  2,21  653 295 386 531  Länsisaaret  1,09  0  0 0

Katso myös
Helsingin alueellinen jako
Vironniemen peruspiiri
Kampinmalmin peruspiiri

 Lähteet 

Luokka:Helsingin peruspiirit